SOA PROFI KAMO, SSŠŠ GAUDEAMUS
ŠKOLSKÝ	PORIADOK

1. Príchod žiaka do školy
a) Žiak prichádza do školy najneskôr 10 minút pred začiatkom vyučovacej hodiny. Pred príchodom učiteľa sedí v lavici s pripravenými učebnými pomôckami.
b) Do školskej budovy vchádza žiak cez žiacky vchod zo zadnej strany budovy školy – vstup pri šatniach. 
c) Pred vchodom do budovy si žiak riadne očistí obuv. Vrchný odev a pokrývku hlavy si žiak odkladá do šatne.
d) Po prezutí ide do triedy, pričom sa správa disciplinovane
e) Žiaci, ktorí prídu do školy neskôr, ako je začiatok vyučovania, vstupujú do budovy školy len počas prestávok žiackym vchodom, kde je dozorkonajúci pedagóg. Zákaz zvonenia na sekretariát a vstup do budovy školy po 8.00 hod. cez učiteľský vchod – platí aj pre žiakov s individuálnym učebným plánom!
f) Vyučovacie hodiny sú nasledovné:
1.vyuč. hodina: 		8.00 – 8.45 hod.		5 min. prestávka
2.vyuč. hodina: 		8.50  - 9.35 hod.		10 min. prestávka
3.vyuč. hodina:		9.45 – 10.30 hod.		20 min. prestávka
4.vyuč. hodina:		10.50 – 11.35 hod.	5 min. prestávka
5.vyuč. hodina:		11.40 – 12.25 hod.	10 min. prestávka
6.vyuč. hodina:		12.35 – 13.20 hod.	5 min. prestávka 
7.vyuč.hodina:		13.25 – 14.10 hod.	10 min. prestávka
8.vyuč.hodina:		14.20 – 15.05 hod.
2. Správanie sa žiaka počas vyučovania
Žiak je povinný dodržiavať zásady BOZP a PO. Počas vyučovania je žiak povinný konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní. Do školy nosí iba veci, ktoré nevyhnutne potrebuje na vyučovanie. Má zakázané nosiť so sebou a manipulovať s vecami, ktoré by mohli ohroziť jeho zdravie alebo zdravie jeho spolužiakov a pedagógov. Nesmie nosiť väčšiu sumu peňazí, cigarety, zbrane, výbušniny, drahé šperky, omamné látky, drogy a jedy. V prípade nedodržania stanovených podmienok bude použité primerané výchovné opatrenie.
Žiakom sa prísne zakazuje v škole, v školskom areály a na školských podujatiach fajčiť, hrať hazardné hry, požívať alkoholické nápoje a omamné látky a neslušne sa vyjadrovať. Žiakom sa zakazuje tiež prechovávať a požívať drogy. Porušenie týchto zákazov sa považuje za hrubé porušenie disciplíny a školského poriadku. Za prechovávanie, požívanie alebo podnecovanie k užívaniu návykových látok bude žiak vylúčený zo štúdia na našej škole.
Ďalej je povinný ctiť si ľudskú dôstojnosť svojich spolužiakov a zamestnancov školy, rešpektovať pokyny zamestnancov školy, ktoré sú v súlade so všeobecne záväznými právnymi predpismi školy a dobrými mravmi. Dodržuje čistotu v laviciach, v triedach, na chodbách a sociálnych zariadeniach a v okolí budovy školy. Počas prestávok a voľných hodín nesedí na zemi ani na okenných parapetoch a nepokrikuje na chodcov na ulici.
V školskej budove sa správa spoločensky, prejavy dôverných vzťahov do školy nepatria. Dodržiava princípy demokracie a humanity. Spolužiakom umožní nerušene sa pripravovať na nasledujúcu hodinu, nevyrušuje hlučným a vyzývavým správaním. Nevnáša do školy prvky šikanovania (bitie, verbálne a fyzické ponižovanie a iné). Uvedené skutočnosti je potrebné nahlásiť triednemu učiteľovi, výchovnému poradcovi alebo na vedenie školy. Žiakovi je zakázané šikanovanie či už spolužiakov alebo zamestnancov školy. Šikanovanie sa považuje za hrubé porušenie školského poriadku a sú vyvodzované výchovné opatrenia.
Žiak chodí na vyučovanie čisto a slušne oblečený. Denne dbá o svoju osobnú hygienu. Osobitne dbá na hygienu rúk a hlavy. Oblečenie a účes musia vyhovovať všetkým hygienickým, estetickým a kultúrnym požiadavkám. Ak žiak ochorie nákazlivou chorobou alebo sa v jeho okolí takáto nákaza vyskytne, oznámi to ihneď riaditeľovi školy.
Žiakom je tiež zakázané nahrávať na mobil, iPod alebo kameru priestory školy a vyučovací proces. Porušenie zákazu nahrávania a svojvoľného používania mobilného telefónu počas vyučovania sa považuje za hrubé porušenie vnútorného školského poriadku a budú vyvodené výchovné opatrenia.
Ak sa žiaci počas vyučovania náhodou zdržiavajú na chodbe, sú povinní zachovávať pokoj, aby nerušili prebiehajúci vyučovací proces v triedach.
Ak žiak svojím správaním a agresivitou ohrozuje bezpečnosť a zdravie ostatných žiakov a ostatných účastníkov vyučovacieho procesu do takej miery, že znemožňuje ostatným účastníkom vzdelávanie, riaditeľ školy môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá zákonného zástupcu žiaka, zdravotnú pomoc alebo políciu. Ochranné opatrenie slúži na upokojenie žiaka a ochranu ostatných účastníkov vzdelávania. O dôvodoch a priebehu ochranného opatrenia riaditeľ školy vyhotoví písomný záznam.
Po skončení vyučovania žiak zanechá svoje pracovné miesto v poriadku, t.j na lavici nenechá žiadne zošity, učebnice, papiere, desiatu a pod. Zákaz lepenia žuvačiek na akékoľvek zariadenie školy. V triede nenecháva ani svoj cvičebný úbor na TSV. Posledný vyučujúci skontroluje čistotu v triede, vodovodné a elektrické zariadenia a riadne uzavretie okien a triedy. Žiaci opúšťajú triedu až na pokyn učiteľa.
Všeobecné pravidlá počas výchovno-vzdelávacieho procesu:
a/ Žiak dochádza na vyučovanie, na všetky školské i mimoškolské podujatia včas a riadne pripravený.
b/ Do tried a odborných učebná prichádza žiak cez prestávku, nie až po zazvonení na začiatok vyučovacej hodiny.
c/ Na vyučovanie si prináša všetky potrebné učebnice a pomôcky podľa pokynov vyučujúceho.
d/Každý žiak má v triede určené miesto na sedenie podľa zasadacieho poriadku. V odborných učebniach sedí žiak podľa pokynov vyučujúceho.
e/ Po zazvonení na vyučovaciu hodinu sedí žiak disciplinovane na svojom mieste a očakáva príchod učiteľa. Počas celého vyučovacieho procesu sa správa disciplinovane.
f/ Ak chce žiak odpovedať alebo sa učiteľa niečo opýtať, hlási sa zdvihnutím ruky, Ak je vyvolaný, odpovedá nahlas a zreteľne.
g/ Ak sa žiak na vyučovanie nepripraví alebo nemá vypracovanú úlohu, má možnosť sa ospravedlniť až po zápise do triednej knihy. Dodatočné ospravedlnenie pri vyvolaní žiaka vyučujúci už neuzná.
h/ Žiak nesmie hrať hazardné hry, nesmie užívať, predávať a šíriť legálne (tabak, alkohol) a nelegálne drogy. V prípade porušenia týchto pokynov budú uložené výchovné opatrenia.
i/ V škole aj v areály školy je zákaz fajčenia – v zmysle zákona NR SR č. 377/2004 Z.z. o ochrane nefajčiarov.
j/ Škodu, ktorá vznikne v triede buď nedisciplinovaným správaním alebo úmyselným konaním žiaka, zaplatí vinník. Ak sa vinník nezistí, škodu hradí celá trieda.
k/ Žiaka z vyučovania môže uvoľniť len učiteľ na základe priepustky, ktorú s žiak vyžiada od triedneho učiteľa.
l/ Klenoty, hodinky, mobil a väčšie čiastky peňazí nosí žiak do školy len na vlastnú zodpovednosť. Po ich odcudzení nebude škola robiť žiadne opatrenia.
m/ Na hodiny telesnej a športovej výchovy sa žiak prezlieka do športového úboru a obuvi v šatni. Úbor si nosí domov. Tenisky, v ktorých študenti prídu do školy a školské prezuvky je zakázané používať na hodinách TSV.
n/  Pokuta za neodovzdanie a stratu učebníc nasledovne: 
A. ak žiak stratí učebnicu zakúpi nový kus
B. zaplatí pokutu  100% aktuálnej ceny učebnice. 
o/ Žiak je povinný triednemu učiteľovi hlásiť zmenu dôležitých osobných údajov a zmenu trvalého bydliska.
p/ Žiakovi je zakázané počas vyučovania používať mobilné telefóny, iPody, MP3 a iné mobilné zariadenia.
r/ Notebooky je možné používať len na vzdelávacie účely, so súhlasom vyučujúceho, bez možnosti napojenia sa na elektrickú sieť školy!
s/ Žiakovi je zakázané nosiť do školy a používať akékoľvek formy tabakových výrobkov a cigariet. Porušenie zákazu sa bude riešiť výchovnými opatreniami.
t/ Žiakovi je zakázané počas vyučovania nosiť na hlave pokrývku hlavy.
u/ Žiaci majú prísne zakázané akékoľvek prejavy alebo len náznaky násilia, šikanovania, rasizmu a            
  znevažovania iných ani fyzickou ani psychickou formou a to v súlade s čl. 12 ods. 2 písm. f) druhého 
bodu Organizačného poriadku Ministerstva školstva, výskumu, vývoja a mládeže  Slovenskej republiky a v súlade so zákonom č. 245/2008 Z. z. o výchove a vzdelávaní  (školský zákon) a o zmene a doplnení niektorých zákonov v znení neskorších predpisov, zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, § 2 a 2a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov a čl. 28 ods. 2 Dohovoru o právach dieťaťa a smernice č. č. 1/2025 k prevencii a riešeniu šikanovania detí a žiakov v školách a v školských zariadeniach, ktorá je prílohou č. 1, k školskému poriadku.
v/ Ak žiak má počas jedného polroka v danom predmete viac ako 40% vymeškaných ospravedlnených hodín, učiteľ má právo na preskúšanie z polročného učiva.
z/ zákaz používať športové náčinie a predmety (lopty, rakety atď...) v TRIEDE, na chodbách.
x/ Žiaci majú zakázané parkovať osobným autom v areály školy.

3. Správanie sa žiaka počas prestávky
a/ Počas prestávky môže žiak opustiť triedu a byť na chodbe, kde sa správa disciplinovane.
b/ Počas veľkej prestávky sa žiak zdržiava na chodbe. Nie je dovolené počas prestávky opustiť budovu školy.
c/ Žiak nemá dovolené zdržiavať sa v priestoroch kancelárie, kabinetov a zborovne školy.
d/ Žiak sa nezdržiava vo vestibule riaditeľa školy. Ten je určený len pre rodičov a návštevy riaditeľstva školy.
e/ Papiera a iné odpadky odhadzuje žiak do určených odpadkových košov. Je nehygienické a preto zakázané rozhadzovať odpadky po chodbách, triedach, na toaletách a v areály školy.
f/ Na toaletách sa žiak zbytočne nezdržiava, udržuje hygienu a poriadok. Tak ako v ostatných priestoroch, tak aj na toaletách je prísny zákaz fajčenia.
4. Odchod žiakov zo školy
a/ Po skončení poslednej vyučovacej hodiny si žiak uloží svoje veci do tašky, očistí si svoje miesto od papierov a nečistôt a vyloží stoličku na lavicu.
b/ Týždenníci zatvoria okná, utrú tabuľu, vymyjú špongiu a odložia kriedu. Z triedy ako posledný odchádza vyučujúci.
c/ Po skončení vyučovania je žiak povinný opustiť budovu a areál školy.
5. Dochádzka žiaka do školy
a/ Vyučovanie alebo školské podujatie môže žiak vymeškať len pre chorobu, vážnu udalosť v rodine alebo nepredvídateľné dopravné pomery.
b/ Ak žiak musí vymeškať vyučovanie pre vopred známu príčinu, vyžiada si povolenie od triedneho učiteľa (ten má právo uvoľniť žiaka na 2 dni). Na viac ako 2 dni môže žiaka uvoľniť riaditeľ školy s odporučením triedneho učiteľa. Absencia žiaka musí byť podložená písomným ospravedlnením.
c/ V prípade choroby neprítomnosť žiaka potvrdzuje ošetrujúci lekár v študentskom preukaze. Nahlásenie dôvodu neprítomnosti žiaka (neprítomný pre chorobu) je rodič povinný vykonať do 48 hodín telefonicky na tel.č.: 02/455 25 772 alebo triednemu učiteľovi. Po uplynutí tohto termínu je neprítomnosť považovaná za neospravedlnenú absenciu.
d/ Ak žiak zostane doma pre nepredvídanú udalosť, je povinnosťou rodiča oznámiť túto skutočnosť triednemu učiteľovi, resp. riaditeľovi školy najneskôr do 48 hodín.
e/ Ak rodič potrebuje uvoľniť dieťa z vyučovania v priebehu dňa, je povinný vopred mu vystaviť žiadanku na uvoľnenie z vyučovania. Žiak ju ukáže triednemu učiteľovi, ktorý mu vystaví priepustku zo školy. Dodatočnú ospravedlnenku žiak dodá triednemu učiteľovi do 2 dní.
f/ Ak sa žiak po absencii vráti do školy, predloží písomné ospravedlnenie v žiackej knižke, podpísané rodičmi a pri chorobe dlhšej ako 5 vyučovacích dní potvrdenie lekárom.
g/ Z rodinných dôvodov môže ospravedlniť rodič / zákonný zástupca dieťa maximálne 2 krát za polrok.

6. Správanie sa žiakov na verejnosti
a/ Žiak je povinný slušne sa správať i v čase mimo vyučovania, počas voľných dní a počas školských prázdnin. Za správanie sa žiaka na verejnosti je zodpovedný rodič.
b/ Ak žiak navštevuje záujmové krúžky mimo školy alebo jazykovú školu a pod., je povinný informovať o tom triedneho učiteľa.
c/ Ak by si žiak pre mimoškolskú činnosť v niektorej inštitúcii neplnil primerane školské povinnosti a aj po napomenutí si trvalo zhoršoval prospech a dochádzku, triedny učiteľ má právo, po dohode so zákonným zástupcom žiaka a príslušnou organizáciou, pozastaviť mu na určitý čas aktívnu činnosť.
d/ Žiakom sa zakazuje bezdôvodne sa zdržiavať a fajčiť v areály školy a tiež vo vzdialenosti 150 m od oplotenia školy.
7. Triedna samospráva
Žiaci si volia triednu samosprávu v tomto zložení:
· Predseda – zastupuje triedu na podujatiach a aktivitách školy a zodpovedá za uzamykanie triedy
· Podpredseda – zastupuje predsedu počas jeho neprítomnosti
· Pokladník – vyberá od žiakov peniaze na školské podujatia, fond škôd, poistenie, za jazykové učebnice...
Tr. učiteľ každý týždeň určuje dvojicu týždenníkov a zapisuje ich do triednej knihy. Týždenníci sa starajú o čistotu v triede a po skončení každej vyučovacej hodiny zotrú tabuľu, vymyjú špongiu, vyvetrajú triedu, atď. Ak sa vyučujúci nedostaví na vyučovaciu hodinu, príde jeden z týždenníkov – najneskôr 10 minút od začiatku hodiny – nahlásiť neprítomnosť vyučujúceho riaditeľovi školy, resp. zástupcovi riaditeľa školy.
Týždenníci sú ďalej povinní:
· Na začiatku vyučovacej hodiny bez vyzvania nahlásiť vyučujúcemu neprítomných žiakov.
· Po skončení vyučovania dozerajú, za prítomnosti vyučujúceho na to, aby trieda zostala uprataná, vyložené stoličky a uzavreté okná.
· Z triedy odchádzajú ako poslední spolu s vyučujúcim.
8. Odmeny a tresty
a/ Za vzorné správanie, usilovnosť, dochádzku a výborný prospech možno žiakovi školy udeliť pochvalu triednym učiteľom alebo riaditeľom školy. O pochvale riaditeľom školy s písomným vyrozumením zákonného zástupcu žiaka rokuje pedagogická rada.
b/ Za porušenie vnútorného školského poriadku môže byť žiakovi udelené nasledovné opatrenie:
· Pokarhanie triednym učiteľom
· Pokarhanie riaditeľom školy
· Podmienečné vylúčenie žiaka so skúšobnou lehotou, ktorú určí riaditeľ školy a to na čas najviac jedného roka
· Vylúčenie z ďalšieho štúdia s okamžitou platnosťou
Trest navrhuje triedny učiteľ, prerokúva sa v pedagogickej rade a o uložení trestu rozhoduje riaditeľ školy.
c/ Podľa závažnosti porušenie sa adekvátne zníži aj známka zo správania. Previnením voči školskému poriadku je aj neospravedlnená absencia.
3 zápisy – 1 neospravedlnená hodina
6 neospravedlnených hodín – pokarhanie riaditeľom školy
9 neospravedlnených hodín – znížená známka zo správania na 2.stupeň
15 neospravedlnených hodín – znížená známka zo správania na 3.stupeň

9. Práva žiaka
A/ všeobecné
B/ vo vzdelávaní
C/ vo výchove
D/ v sociálnej a zdravotnej oblasti
A/  všeobecné
· rovnoprávny prístup ku vzdelávaniu
· vzdelanie v štátnom jazyku a materinskom jazyku v rozsahu stanovenom ŠkVP
· individuálny prístup rešpektujúci jeho schopnosti a možnosti, nadanie a zdravotný stav
· bezplatné zapožičiavanie učebníc schválených MŠVVaŠ SR
· úctu k jeho vierovyznaniu, svetonázoru, národnostnej a etnickej príslušnosti
· poskytovanie poradenstva a služieb spojených s výchovou a vzdelávaním
· výchovu a vzdelávanie v bezpečnom a hygienicky vyhovujúcom prostredí
· organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny
· k úcte k svojej osobe a na zabezpečenie ochrany proti fyzickému, psychickému a sexuálnemu násiliu
· na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom ŠkVP
· na informácie týkajúce sa jeho osoby a jeho výchovno-vzdelávacích výsledkov
· na individuálne vzdelávanie za podmienok ustanovených v školskom zákone
·  na inkluzíve vzdelávanie a na individuálny prístup, ktorý rešpektuje jeho schopnosti, zručnosti, záujmy, nadanie alebo zdravotné znevýhodnenie. Žiaci so špeciálnymi výchovno-vzdelávacími potrebami majú právo na výchovu a vzdelávanie s využitím špecifických foriem a metód, ktoré zodpovedajú ich potrebám, a na vytvorenie podmienok, vrátane využitia kompenzačných pomôcok, ktoré táto výchova a vzdelávanie umožňuje;
· na poskytnutie podporného opatrenia uvedeného vo vyjadrení s cieľom poskytnutia podporného opatrenia podľa § 145b ods. 1 školského zákona. Školský podporný tím a odborné činnosti poskytované na 2. stupni podpornej úrovne vykonávané odborným zamestnancom školy v spolupráci s centrom poradenstva a prevencie sa riadia obsahovými štandardmi odborných činností v zariadeniach poradenstva a prevencie a v prostredí škôl a výkonovými štandardmi odborných činností, ktoré schválilo Ministerstvo školstva, vedy, výskumu a športu Slovenskej republiky s platnosťou od 1. septembra 2023;
· Práva ustanovené zákonom sa zaručujú rovnako každému uchádzačovi, dieťaťu, žiakovi a poslucháčovi v súlade so zásadou rovnakého zaobchádzania vo vzdelaní ustanovenou osobitným predpisom. Škola pri dodržiavaní zákazu segregácie vo výchove a vzdelávaní postupuje podľa štandardov, ktoré vydáva a na svojom webovom sídle zverejňuje ministerstvo školstva ( príloha č.1)

B/  vo vzdelaní
· právo na výber štúdia cudzieho jazyka
· právo na sprístupnenie všetkých informácií a poradenstva týkajúcich sa výchovy k povolaniu
· umožnenie prístupu k vedeckým a technickým poznatkom a moderným metódam vyučovania
· umožnenie štúdia v zahraničí
· zúčastňovať sa na práci v krúžkoch, ktoré pracujú na škole
· výrazne športovo talentovaní žiaci môžu požiadať o individuálny učebný plán
· právo na individuálny prístup ku žiakom so špeciálnymi výchovno-vzdelávacími potrebami
· právo rovnakého prístupu ku kvalitnému vzdelaniu pre všetkých žiakov.
· Právo na inkluzívne vzdelávanie založené na rešpektovaní individuálnych potrieb.


C/  vo výchove
· právo slobodne vyjadrovať svoje vlastné názory
· právo na rozvoj nadania, duševných a fyzických schopností
· rozvíjanie úcty k prírode, k národnej kultúrnej identite, k jazyku
· právo vyznávať svoje vlastné náboženstvo
· zúčastňovať sa na kultúrnom, umeleckom a športovom živote
· využívať služby výchovného poradcu, špeciálneho poradenstva
· právo na slobodu prejavu, pričom rešpektuje práva a povesť iných, ochranu národnej bezpečnosti alebo verejného poriadku, zdravia, morálky
· právo na multikultúrne prostredie
D/ v sociálnej a zdravotnej oblasti
· právo na vytvorenie podmienok na odpočinok, zábavu, hru a oddychové aktivity
· právo vytvárať a organizovať mládežnícke podujatia
· právo na bezpečnosť pri práci
· právo na hygienické prostredie
     10.  Bezpečnosť a ochrana zdravia žiakov
Škola je povinná:
a) prihliadať na základné fyziologické potreby žiaka
b) vytvárať podmienky na zdravý vývin žiakov a na predchádzanie sociálnopatologických javov
Z hľadiska ochrany pred úrazmi:
c) zaistiť bezpečnosť a ochranu zdravia žiakov
d) poučiť žiakov na začiatku školského roka o bezpečnostných predpisoch
e) viesť evidenciu úrazov
f) nahlásiť úraz žiaka v škole zákonnému zástupcovi
g) poskytnúť prvú pomoc pri vzniku úrazu, zaistiť doprovod žiaka do zdravotníckeho zariadenia a urobiť záznam o úraze
h) poučiť žiaka o bezpečnostných predpisoch v škole, na exkurziách, výletoch a na ostatných akciách organizovaných školou



Z hľadiska desegregácie, inklúzie a prevencie a riešenia šikany (v zmysle Smernice č. 1/2025 - 
k prevencii a riešeniu šikanovania detí a žiakov v školách a v školských zariadeniach podľa čl. 12 ods. 2 písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky a v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov, § 2 a 2a zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov(antidiskriminačný zákon) v znení neskorších predpisov a čl. 28 ods. 2 Dohovoru o právach dieťaťa) (príloha č. 2)

i) zabezpečiť dozor nad žiakmi počas prestávok monitorovať správanie žiakov a jeho zmeny, riešiť príznaky agresívneho správania, šikanovania, týrania a sexuálneho zneužívania
j) riešiť podozrenia z ohrozenia mravného vývinu žiaka
k) zabezpečiť inkluzívne a spravodlivé prostredie pre všetkých žiakov.
l) zabezpečenie rovnakého prístupu ku kvalitnému vzdelaniu pre všetkých žiakov.
m) zabezpečiť inkluzívne vzdelávanie založené na rešpektovaní individuálnych potrieb.
n) zakázať segregáciu na základe etnicity, sociálneho pôvodu alebo zdravotného stavu.
o) vytvoriť desegregačné opatrenia – školy zabezpečia rovnomerné rozdelenie žiakov v triedach a prístup do všetkých priestorov školy.
p) uplatňovať plán štandardov a pravidelne hodnotiť jeho efektívnosť.

q) zaviesť pravidelné prednášky a workshopy o rizikách šikanovania.
r) spolupracovať so žiakmi – vytvorenie žiackej samosprávy, ktorá pomáha monitorovať a predchádzať šikanovaniu.
s) zriadiť anonymne schránky na hlásenie incidentov a kontaktnej osoby na riešenie prípadov.
t) poskytnúť okamžitú intervencia – ak sa šikanovanie vyskytne, škola musí okamžite konať a zabezpečiť ochranu obete.
u) ak príde k incidentu podporný tím poverený vedením školy v spolupráci s odborníkmi preskúma situáciu a prijme potrebné opatrenia.
v) Pomocou podprného tímu poskytovať dlhodobú podporu – obetiam a agresorom - psychologickú podporu na riešenie dôsledkov šikanovania.
w) hodnotiť účinnosti zavedených opatrení.
x) Spolupracovať s rodičmi a odborníkmi pri prevencii segregácie a šikanovania.

Žiaci sú povinní:
a) dodržiavať bezpečnostné predpisy a školský poriadok
b) nahlásiť vyučujúcim stav ohrozenia žiakov, porušovanie BOZP a PO
c) na telesnej a športovej výchove používať doporučené oblečenie a obuv
d) nahlásiť vedeniu školy a triednym učiteľom podozrenie zo šikanovania, používanie omamných látok, drog, alkoholu a fajčenie žiakov v priestoroch a areály školy
e) nahlásiť každý úraz triednemu učiteľovi
f) zákonní zástupcovia žiaka alebo plnoletý žiak sú povinní informovať triedneho učiteľa o zmene zdravotnej spôsobilosti a zdravotných problémoch, ktoré by mohli mať vplyv na jeho vzdelávanie
g) na exkurziách, výletoch, školských akciách a účelových cvičeniach sa žiaci riadia schváleným programom podujatia
h) na zahraničné výlety môžu ísť iba žiaci, ktorí predložia písomný informovaný súhlas zákonného zástupcu, majú uzavreté poistenie zodpovednosti za škodu na území príslušného štátu a poistenie liečebných nákladov, majú európsky zdravotný preukaz alebo potvrdenie nahradzujúce tento doklad
      11. Vzťah: učiteľ – žiak
a) pracovať metódou dialógu a vzájomne sa rešpektovať
b) využívať tvorivosť žiakov
c) pri hodnotení žiakov dodržiavať zásady humanizmu a dôstojnosti žiakov
d) podporovať rozvoj prirodzeného sebaovládania žiakov, podporovať ich sebavedomie a reálne oceniť ich aktivity
e) viesť žiakov k samostatnosti a zodpovednosti
f) rešpektovať žiakovu individualitu a zohľadniť materiálne prostredie žiaka, v ktorom žije
g) vytvárať dobrú pracovnú klímu vo vyučovaní
h) rešpektovať vyučujúcich a zamestnancov školy a riadiť sa ich pokynmi
i) prie riešení osobných problémov žiaka spolupracovať s triednym učiteľom a výchovným poradcom

      12. Riešenie konfliktov
Problémy týkajúce sa výchovno-vzdelávacieho procesu riešia navzájom učitelia so žiakmi. V prípade nespokojnosti riešenia konfliktov žiak postupne oslovuje triedneho učiteľa, výchovného poradcu a zástupcu riaditeľa školy.
Pri neuspokojivom riešení konfliktov môže žiak podať sťažnosť, ktorú adresuje riaditeľovi školy.
Vyučujúci rieši porušenie predpisov rozhovorom so žiakom. V prípade pretrvávania problému postupne oslovuje triedneho učiteľa, výchovného poradcu, zástupcu riaditeľa školy a riaditeľa školy. Z uvedených pohovorov sa robí písomný zápis. Pri závažných priestupkoch je pozvaný zákonný zástupca žiaka.
     13. Práva a povinnosti zákonného zástupcu
Zákonný zástupca žiaka má právo:
a) žiadať, aby sa v rámci výchovy a vzdelávania v škole poskytovali žiakovi informácie a vedomosti vecne a mnohostranne, v súlade so súčasným poznaním sveta a v súlade s princípmi a cieľmi výchovy a vzdelávania podľa zákona
b) oboznámiť sa so Školským vzdelávacím programom a vnútorným školským poriadkom
c) byť informovaný o výchovno-vzdelávacích výsledkoch svojho dieťaťa
d) na poskytnutie poradenských služieb vo výchove a vzdelávaní svojho dieťaťa
e) zúčastňovať sa výchovy a vzdelávania po predchádzajúcom súhlase riaditeľa školy
f) vyjadrovať sa k výchovno-vzdelávacím aktivitám školy prostredníctvom orgánov školskej samosprávy
g) byť prítomný na komisionálnom preskúšaní svojho dieťaťa po predchádzajúcom súhlase riaditeľa školy

Zákonný zástupca žiaka je povinný:
a) vytvoriť pre svoje dieťa podmienky na prípravu na výchovu a vzdelávanie v škole a na plnenie si jeho školských povinností
b) dodržiavať podmienky výchovno-vzdelávacieho procesu svojho dieťaťa určené školským vzdelávacím programom a vnútorným školským poriadkom
c) dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby
d) informovať školu o zmene zdravotnej spôsobilosti svojho dieťaťa, o jeho zdravotných problémoch alebo iných závažných skutočnostiach, ktoré by mohli mať vplyv na priebeh jeho výchovy a vzdelávania
e) nahradiť škodu, ktorú žiak úmyselne spôsobil
f) postupovať v zmysle zmluvy uzatvorenej so školou
   

  14. Záverečné ustanovenia
a) Zmeny a doplnky v školskom poriadku môže navrhovať pedagogická rada, školská rada a žiacka školská rada.
b) Triedni učitelia sú povinní oboznámiť s týmto dokumentom  zákonných zástupcov žiakov na prvom zasadnutí triedneho aktívu.
c) Tento školský poriadok nadobúda účinnosť dňom 01.02.2025.



Prerokované a schválené pedagogickou radou dňa....................
Prerokované a schválené radou školy dňa.................................,



V Bratislave, 01.09.2025						RNDr. Juraj Rechtorík
									   Riaditeľ









Prílohy :2 
Príloha č. 1. 
Štandardy dodržiavania zákazu segregácie vo výchove a vzdelávaní
Príloha č. 2 
Smernica č. 1/2025 k prevencii a riešeniu šikanovania detí a žiakov v školách a v školských zariadeniach
























Príloha č. 1
Pri dodržiavaní zákazu segregácie vo výchove a vzdelávaní škola a školské zariadenie postupuje podľa Štandardov dodržiavania zákazu segregácie vo výchove a vzdelávaní (ďalej len „Štandardy“), ktoré vydáva MŠVVaM SR a ich znenie je súčasťou dodatku školského poriadku.
Štandardy sú základné pravidlá, princípy a postupy predchádzania a eliminácie segregácie vovýchove a vzdelávaní. Ich uplatňovanie prispieva k dodržiavaniu princípov výchovy a vzdelávaniapodľa školského zákona v školách a školských zariadeniach. Vychádzajú z ustanovení Dohovoru o právach dieťaťa:
Článok 2 ods. 1: Zabezpečiť práva ustanovené týmto Dohovorom každému dieťaťu nachádzajúcemu sa pod ich jurisdikciou bez akejkoľvek diskriminácie podľa rasy, farby pleti, pohlavia, jazyka, náboženstva, politického alebo iného zmýšľania, národnostného, etnického alebo sociálneho pôvodu, majetku, telesnej alebo duševnej nespôsobilosti, rodu a iného postavenia dieťaťa alebo jeho rodičov alebo zákonných zástupcov.
Článok 2 ods. 2: Urobiť potrebné opatrenia na to, aby bolo dieťa chránené pred všetkými formami diskriminácie alebo trestania, ktoré vyplývajú z postavenia, činnosti, vyjadrených názorov alebo presvedčenia jeho rodičov, zákonných zástupcov alebo členov rodiny.
Článok 3 ods. 1: Záujem dieťaťa musí byť prvoradým hľadiskom pri akejkoľvek činnosti týkajúcej sa detí, nech už uskutočňovanej verejnými alebo súkromnými zariadeniami sociálnej starostlivosti, súdmi, správnymi alebo zákonodarnými orgánmi.
Článok 29 ods. 1: Výchova a vzdelávanie dieťaťa má smerovať k:
a) rozvoju osobnosti dieťaťa, jeho jedinečných daností a duševných a fyzických schopností v ich najvyššej možnej miere;
b) rozvíjaniu úcty k ľudským právam a základným slobodám a k zásadám zakotveným v Charte Organizácie Spojených národov;
c) rozvíjaniu úcty k rodičom, k vlastnej kultúrnej, jazykovej a hodnotovej identite a k hodnotám krajiny,v ktorej dieťa žije i k hodnotám krajiny svojho pôvodu a k iným kultúram
d) príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnostnými a náboženskými skupinami a osobami domorodého pôvodu;
e) rozvíjaniu úcty k prírodnému prostrediu.”

Štandardy dodržiavania zákazu segregácie sú rozpracovaním a realizáciou praktickej časti Metodickej príručky desegregácie vo výchove a vzdelávaní Štandardy v prepojení na metodickú príručku napomáhajú naplneniu princípu „zákazu všetkých foriem diskriminácie a obzvlášť segregácie“. Segregáciu vo výchove a vzdelávaní definuje školský zákon nasledovne: „konanie alebo opomenutie konania, ktoré je v rozpore so zásadou rovnakého zaobchádzania podľa osobitného predpisu2a) a v dôsledku ktorého dochádza alebo by mohlo dôjsť k priestorovému, organizačnému alebo sociálnemu vylúčeniu skupiny detí a žiakov alebo účastníkov výchovy a vzdelávania alebo k ich oddelenému vzdelávaniu okrem vzdelávania poskytovaného v súlade s medzinárodnou zmluvou, ktorou je Slovenská republika viazaná2b) pri uplatňovaní práv národnostných
2 Dohovor o právach dieťaťa (OSN, 1989) In Oznámenie Ministerstva zahraničných vecí Slovenskej republiky č. 104/1991 Z. z.
3 Metodická príručka desegregácie vo výchove a vzdelávaní (MŠVVaŠ SR, 2023)
4 § 3 písm. f) zákona č. 245/2008 Z. z. (školský zákon) MŠVVaM SR | 14 menšín na výchovu a vzdelanie v jazyku príslušnej národnostnej menšiny a pri vytváraní podmienok na vzdelávanie detí so zdravotným znevýhodnením alebo nadaním a žiakov so zdravotným znevýhodnením alebo s nadaním so zohľadnením ich vôle a záujmov a vôle a záujmov ich zákonných zástupcov, ak je účasť na takom vzdelávaní voliteľná a zodpovedá úprave podmienok výchovy a vzdelávania podľa tohto zákona, osobitne pre výchovu a vzdelávanie na rovnakom stupni vzdelania.“35 Štandardy dodržiavania zákazu segregácie vo výchove a vzdelávaní sa týkajú všetkých oblastí, ktoré upravuje školský poriadok podľa školského zákona (Zákon č. 245/2008 Z. z., § 153 ods. 1):výkon práv a povinností žiakov a ich zákonných zástupcov v škole, pravidlá vzájomných vzťahov a vzťahov s pedagogickými zamestnancami a ďalšími zamestnancami školy, prevádzka a vnútorný režim školy podmienky na zaistenie bezpečnosti a ochrany zdravia detí a žiakov a ich ochrany pred sociálno- patologickými javmi, diskrimináciou alebo násilím podmienky nakladania s majetkom, ktorý škola alebo školské zariadenie spravuje, ak tak rozhodne zriaďovateľ.
Štandardy dodržiavania zákazu segregácie vo výchove a vzdelávaní definujeme ako Štandardy postojov a hodnôt a Štandardy vyplývajúce z definície segregácie vo výchove a vzdelávaní.
Článok 2
Štandardy dodržiavania zákazu segregácie vo výchove a vzdelávaní
Štandardy postojov a hodnôt
Základným predpokladom pre úspešné zavedenie štandardov, ktoré zabezpečia proces prevencie, či odstraňovania segregácie vo výchove a vzdelávaní je zásadný posun v oblasti postojového a hodnotového nastavenia, kultivácie verejného diskurzu a medziľudských vzťahov všetkých aktérov vzdelávania, ktorí prichádzajú na pôde škôl do kontaktu so žiakmi a poslucháčmi.
Spoločnosť 21. storočia potrebuje občanov, ktorí majú také hodnoty, postoje, schopnosti, poznanie a kritické myslenie, aby mohli fungovať ako demokratickí a interkultúrne kompetentní občania. Postojové a hodnotové štandardy sú definované na základe kľúčových ukazovateľov (deskriptorov), ktoré boli vytvorené Radou Európy v dokumente Referenčný rámec kompetencií pre demokratickú kultúru36. Deskriptory sú popisy a vysvetlenia týkajúce sa konkrétneho žiadúceho správania všetkých aktérov vo vzdelávaní:
· Zaobchádzať so všetkými ľuďmi bez rozdielu s rešpektom,
· Vyjadrovať úctu všetkým bez rozdielu a vnímať rozmanitosť ako príležitosť a prínos pre školu pri príprave a realizovaní aktivít výchovno-vzdelávacieho procesu.
· Vyjadrovať druhým ľuďom uznanie ako rovnocenným ľudským bytostiam.
· Rešpektovať ľudí rôzneho vierovyznania.
· Rešpektovať ľudí, ktorí majú odlišné politické názory.
· Prejavovať záujem spoznať presvedčenia, hodnoty, tradície a pohľady druhých ľudí na svet.
· Dávať priestor druhým ľuďom na vyjadrenie sa.
· Preukázať prebratie zodpovednosti za svoje skutky. 
· Ospravedlniť sa, pokiaľ niekomu ublížim. 
· Vyjadrovať vôľu a záujem spolupracovať a pracovať s druhými ľuďmi na presadzovaní spoločných záujmov.
Štandardy vyplývajúce z definície segregácie vo výchove a vzdelávaní:
Škola a školské zariadenie pri uplatňovaní Štandardov dodržiavania zákazu segregácie vypracuje Plánuplatňovania Štandardov dodržiavania zákazu segregácie vo výchove a vzdelávaní a využívaMetodickú príručku desegregácie vo výchove a vzdelávaní vydanú Ministerstvom školstva, vedy,výskumu a športu SR37.
a) Štandardy priestorovej desegregácie:
Do všetkých priestorov školy alebo školského zariadenia, určených pre žiakov alebo poslucháčov, jeumožnený rovný (nediskriminačný) prístup všetkým žiakom a poslucháčom. Škola alebo školské zariadenie nemá priestory a budovy vyhradené pre jednotlivé skupiny žiakov vytvorené za účelom ich vylučovania alebo neprípustného oddeľovania na základe ktoréhokoľvek chráneného dôvodu uvedeného v antidiskriminačnom zákone38.
Škola alebo školské zariadenie v rámci výchovno-vzdelávacieho procesu využíva priestory, ktoré spĺňajú normy stanovené regionálnymi úradmi verejného zdravotníctva, pričom výchovno-vzdelávací proces žiadnej zo skupín neprebieha v priestoroch, ktorých kvalita je výrazne rozdielna oproti iným priestorom.
Ak má škola alebo školské zariadenie v jednotlivých vekových kohortách zastúpenie žiakov rôzneho etnického, národného alebo sociálneho pôvodu, farby pleti alebo iného chráneného dôvodu podľa antidiskriminačného zákona, má vytvorené triedy, v ktorých je vyvážené zastúpenie žiakov alebo poslucháčov týchto skupín.
b) Štandardy organizačnej desegregácie:
Škola alebo školské zariadenie má nastavenú organizáciu školského vyučovania a denný program ak, aby nedochádzalo k vylučovaniu a neprípustnému oddeľovaniu niektorej skupiny žiakov a poslucháčov.
Všetky skupiny žiakov školy a školského zariadenia majú stanovené rovnaké vzdelávacie štandardy, na základe ktorých pedagogickí zamestnanci, odborní zamestnanci a ďalší zamestnanci vytvárajú učebné osnovy školského vzdelávacieho programu. Úpravy je možné realizovať len u žiakov, ktorým to určuje individuálny vzdelávací program, individuálny učebný plán alebo poskytnuté podporné opatrenia.
Všetky skupiny žiakov a poslucháčov majú umožnený rovný prístup k materiálno-technickému vybaveniu, učebným materiálom a iným vzdelávacím pomôckam výchovno-vzdelávacieho procesu prislúchajúcemu danému ročníku alebo stupňu vzdelávania.
Škola alebo školské zariadenie je povinné využiť všetky dostupné prostriedky, nástroje a metódy, aby umožnila prístup ku vzdelávaniu v maximálnej miere všetkým skupinám žiakov aj v prípade krízových udalostí v škole. Po ukončení krízovej udalosti je škola povinná realizovať príslušné podporné opatrenia na kompenzáciu prípadných výpadkov vo výchove a vzdelávaní, ktoré nemohli byť v maximálnej miere riešené počas krízovej situácie.
c) Štandardy sociálnej desegregácie
Škola alebo školské zariadenie využíva potrebné a dostupné inkluzívne podporné opatrenia
na podporu sociálneho začlenenia žiakov a poslucháčov a vytváranie pozitívnej podporujúcej
sociálnej klímy v škole a školskom zariadení, ktorá prispieva k destigmatizácii a odstraňovaniu
stereotypov a predsudkov.
Škola alebo školské zariadenie organizuje a podporuje programy neformálneho vzdelávania
a mimoškolské aktivity smerujúce k vytvoreniu priaznivej sociálnej klímy a interkultúrneho
porozumenia v rámci školy alebo školského zariadenia, medzi žiakmi ako aj rodičmi.
Škola alebo školské zariadenie prijíma, vzdeláva a vychováva všetky skupiny žiakov
a poslucháčov podľa platných právnych predpisov bez vylučovania a neprípustného oddeľovania na základe akéhokoľvek chráneného dôvodu uvedeného v antidiskriminačnom zákone.
V škole alebo školskom zariadení neexistujú procesy, postupy a usporiadania (ani na úrovni tried), ktoré vylučujú alebo neprípustne oddeľujú skupiny žiakov alebo poslucháčov na základe akéhokoľvek chráneného dôvodu uvedeného v antidiskriminačnom zákone. 
Škola alebo školské zariadenie umožňuje všetkým skupinám žiakov a poslucháčov, aby sa pre napĺňanie a rozvoj svojho potenciálu zapájali do aktivít a súťaží, ktoré sama organizuje, alebo sú škole a školskému zariadeniu sprostredkované, a aktívne ich k tomu motivuje a podporuje.
Škola alebo školské zariadenie pri hodnotení žiakov alebo poslucháčov nekoná diskriminačne len na základe ich príslušnosti k niektorej sociálnej alebo etnickej skupine alebo iného chráneného dôvodu podľa antidiskriminačného zákona.

Tento dodatok je platný v plnom rozsahu od 1. februára 2025.

Prerokované v pedagogickej rade dňa: 29.1.2025


















Príloha č.2
 Smernica č. 1/2025 k prevencii a riešeniu šikanovania detí a žiakov v školách a v školských zariadeniach

